钦定古今图书集成/明伦汇编/氏族典/第359卷 > 林庭㭿
## 钦定古今图书集成/明伦汇编/氏族典/第359卷 > 林庭㭿

按《福州府志》：“庭㭿，字利瞻，瀚次子也。弘治乙丑进士，
授兵部主事，历郎中，擢守苏州，升云南参政，乞终养。
服阕，起江西参政，历布政使、都御史，巡抚保定。嘉靖
初，与永嘉张相不合，归。未几，起南兵部侍郎，转工部，
寻拜大司空。九庙两宫成，增秩太子太保。以疾乞休，
赐路费，驰传归。庭㭿历官内外，厚下爱人，卒谥康懿。”